Unknown Pleasures
Unknown Pleasures — ინგლისური პოსტ-პანკ ჯგუფ Joy Division-ის სადებიუტო სტუდიური ალბომი. ჩაიწერა სტოკპორტში (ინგლისი), Strawberry Studios-ში, 1979 წლის აპრილში, პროდიუსერ მარტინ ჰენეტის თანაშემწეობით. გამოვიდა იმავე წლის 15 ივნისს, ლეიბლზე Factory Records. ალბომიდან სინგლები არ გამოცემულა. მიუხედავად იმისა, რომ სინგლ „Transmission“-ის წარმატებით იმატა მისმა გაყიდვებმა, ჩარტებში ალბომი არ მოხვედრილა.